El Parlament de Catalunya insta el Govern a:
La disposició final tercera de la Llei 18/2015, de 29 de juliol, de les organitzacions interprofessionals agroalimentàries (OIA), faculta al Govern perquè dicti les normes que calguin per al desplegament reglamentari d'aquesta llei.
Actualment ja està redactada una versió inicial del projecte de Decret per a aprovar el Reglament de la Llei 18/2015, de les OIA, així com també de la seva memòria, per tal de procedir properament a la seva informació pública.
El Codi de Bones Pràctiques Comercials al llarg de la Cadena Alimentària a Catalunya (CBPC) es va signar l'any 2011.
El DARP n'és el precursor i en coordina les reunions.
Hi participen els diferents agents de la cadena alimentària: producció, indústria i distribució.
També aquest any 2016 s'han fet diverses actuacions, principalment relacionades amb campanyes de promoció de productes i també amb l'elaboració d'un "full de condicions comercials" per a formalitzar les relacions comercials entre els diferents operadors de la cadena alimentària.
Des de la DG06 s'han fet diverses reunions, com per exemple amb personal d'altres unitats del DARP, amb representants d'organitzacions professionals agràries, amb alguns representants de llotges, i també amb operadors de fruita dolça de Lleida, informant que des del DARP es vol potenciar i ampliar les funcions de l'Observatori de preus, per exemple ampliant la gamma de productes dels quals l'Observatori informi dels seus preus representatius, especialment d'aquells productes que tinguin alguna problemàtica específica, i donar així una major transparència al mercat.
Des del CBPC s'han fet les actuacions següents:
El Departament continua potenciant l'Observatori agroalimentari de preus aprofundint en els elements de prospectiva de mercats i conjuntura.
Avui es disposa d'una amplíssima base de dades de preus i costos relacionats amb la formació dels preus dels productes alimentaris, en procés de millora constant.
Al juliol de 2017 el Govern aprova la creació del Consell Català de l'Alimentació amb l'objectiu d'analitzar i debatre els reptes de caire social, ambiental i tecnològic als quals ha de fer front el sector alimentari català.
Amb la creació d'aquest Consell es posen les bases d'una nova política alimentària de país basada en la producció local d'aliments i que articula tots els agents de la cadena alimentària.
Ultra la informació a escala microeconòmica que subministra la Xarxa Comptable Agrària de Catalunya (XCAC), es disposa també de sèries dels PPA (preus percebuts agraris), PPP (preus pagats pel pagès) i s'elabora l'Indicador de tendència de marges de l'alimentació i reposició per als sectors ramaders (ITM).
Igualment, es calcula l'Indicador de Marge Sintètic de Conjuntura (ISC).
El Departament d'Agricultura vetlla pel Codi de consum de Catalunya i de la legislació d'etiquetatge per tal de defensar tant els drets dels productors com els dels consumidors.
Això es fa mitjançant el Pla General d'inspecció en matèria de lluita contra el frau agroalimentari.
Darrerament, s'ha creat un apartat específic al web del Departament d'Agricultura sobre Etiquetatge del Aliments per facilitar el compliment del Reglament 1169/2011 a les empreses i està previst crear el Canal ALIMENTS per faciliar informació dels Aliments al Consumidor, sobre l'etiquetatge inclusivament.
Aquesta mesura també afecta l'Agència Catalana del Consum i l'Agència de Salut Publica de Catalunya.
El DARP ha realitzat actuacions durant tot l'any en diferents fòrums de la UE i en les diferents associacions AREPO, AREFLH, ERIAFF per tal d'impedir la competènncia deslleial dels acords bilaterals.
El Departament d'Agricultura controla els aspectes de qualitat dels aliments d'acord amb la Llei 14/2003 de qualitat agroalimentària.
A partir de l'1 d'abril de 2015 va entrar en vigor el Reglament d'Execució (UE) número 1337/2013, de la Comissió que estableix determinades disposicions d'aplicació del Reglament (UE) núm. 1169/2011, del Parlament Europeu i del Consell, sobre la informació alimentària facilitada al consumidor, pel que fa a la indicació del país d'origen o del lloc de procedència per a la carn fresca, refrigerada o congelada de porcí, oví, cabrum i aviram.
En el cas de la comercialització de la carn de boví la informació sobre el país d'origen o lloc de procedència és obligatòria des de l'any 2000.
D'acord amb les seves competències, el Departament d'Agricultura treballa de manera permanent per a la realització d'aquesta mesura.
Des del DARP es fa el control oficial de la qualitat dels aliments a les empreses catalanes, i en particular de la normativa sobre l'origen dels aliments de manera PERMANENT.
El DARP defensa davant del Ministeri d'Agricultura, Alimentació i Medi Ambient i davant la Unió Europea que l'etiquetatge inclogui l'origen dels aliments.
Aquesta mesura també afecta l'Agència Catalana del Consum i l'Agència de Salut Pública de Catalunya
El Director General d'Alimentació, Qualitat i Indústries Agroalimentàries s'ha dirigit per carta al Director General de Comerç sol·licitant l'impuls de les accions que condueixin a instaurar en els acords i marcs normatius els mecanismes necessaris per regular la competència deslleial, la morositat i el control antidúmping.
Des del DARP es fa control oficial de la qualitat dels aliments a les empreses catalanes, tant dels productes catalans com dels que es comercialitzen de fora de Catalunya, de manera PERMANENT.
Aquesta mesura també afecta l'Agència Catalana del Consum.
Al llarg del primer trimestre del 2015, s'han reforçat les mesures de col·laboració interdepatamentals per impulsar els instruments de control.
El títol III de la Llei 14/2003, de 13 de juny, de qualitat agroalimentària, regula l'assegurament de la qualitat agroalimentària, amb la finalitat de garantir la conformitat dels productes agroalimentaris i la competència lleial en les transaccions comercials.
El títol es divideix en tres capítols, el primer dels quals en defineix l'objecte i l'àmbit d'aplicació, partint d'un concepte global que inclou les fases de producció, transformació i comercialització dels productes agroalimentaris.
El títol IV regula exhaustivament el règim sancionador i tipifica les conductes que poden distorsionar o falsejar el funcionament normal del sector agroalimentari i dels sistemes de protecció de la qualitat o que poden perjudicar la qualitat dels productes, la transparència de les transaccions comercials o els consumidors.Aquesta regulació aplega i refon normes certament disperses, àdhuc de caràcter reglamentari.
El director deneral d'Alimentació, Qualitat i Indústries Agroalimentàries s'ha dirigit per carta al Director General de Comerç sol·licitant l'impuls de les accions que condueixin a instaurar en els acords i marcs normatius els mecanismes necessaris per regular la competència deslleial, la morositat i el control antidúmping.
Des del DARP s'han creat espais específics al web per ajudar les empreses a complir la normativa de qualitat agroalimentària que els afecta.
El director general d'Alimentació, Qualitat i Indústries Agroalimentàries s'ha dirigit per carta a la direcció de l'Autoritat Catalana de la Competència per demanar que es treballi perquè, d'una forma coordinada, s'impulsin veritables instruments de control.
Al llarg del primer trimestre del 2015, s'han reforçat les mesures de col·laboració interdepatamentals per impulsar aquests instruments.
Des del DARP es fa control oficial de la qualitat dels aliments a les empreses catalanes (Llei 14/2003 de qualitat agroalimentària), tant dels productes catalans com dels que es comercialitzen de fora de Catalunya, de manera PERMANENT.
S'està treballant intensament per tal que els acords amb països tercers de fora de la Unió Europea respectin la legislació vigent en matèria de control sanitari i agroalimentari i dur a terme controls exhaustius dels productes d'aquests països per a garantir-ne la qualitat i traçabilitat als mateixos nivells que s'exigeixen als productes locals.
El 16 de juny de 2015, el Govern va provar el Pla de contractació pública alimentària, que inclou clàusules específiques i que té com a objectiu promoure productes de venda de proximitat, frescos, de temporada, de qualitat diferenciada, de producció agrària ecològica i integrada.
El DARP té per objectiu impulsar campanyes de promoció dels productes catalans de qualitat (indicació geogràfica protegida, denominació d'origen protegida i agricultura ecològica i integrada) per tal de fomentar el valor cultural de la dieta mediterrània com a principal font de salut, per mitjà de la distribució comercial també a les agrobotigues i del consum de productes locals i de proximitat.
Actualment, hi ha 1.745 productors i 56 agrupacions de productors acreditats per fer la venda de proximitat.
S'han realitzat diferents actuacions de difusió en el sector i s'ha col·laborat en diferents campanyes de la distribució alimentària, en Mercats de Barcelona, i agrobotigues de la FCAC que estan apostant per aquests productes.
D'altra banda, l'IRTA ha establert un acord amb AENOR per emetre el certificat de qualitat en benestar animal.
El DARP, en col·laboració amb l'ACSA, ha elaborat una Guia de Venda de Proximitat, on s'expliquen els requisits sanitaris, de registres i d'etiquetatge de productes de venda de proximitat.
Mitjançant un projecte europeu ENPI CoMeDPro, s'ha promogut el producte català, especialment en els àmbits vinícola i oleícola, en la restauració mitjançant el comerç de proximitat.
S'hi han adherit unes 80 empreses d'oli i vi i més de 300 de complementàries (restauració, allotjament, parcs naturals, museus, etc.).
El DARP ha fet arribar el seu posicionament de rebuig, pactat amb tot el sector, al nou Reglament de producció i etiquetatge dels productes ecològics, que s'ha fet arribar a la UE.
S'ha participat donant la valoració del nostre posicionament a les observacions aportades per diferents organitzacions: AREPO, Comitè de les Regions i el propi MAGRAMA.
Hi ha la previsió que el MAGRAMA convoqui per primera vegada la Mesa de coordinació de les CA en matèria de PAE, i que convoqui també una reunió específica per presentar i discutir la nova proposta transaccional de la Presidència Italiana.
Ha finalitzat la revisió del Reglament de Règim Intern del CCPAE per part de la Unitat de la PAE de la Direcció General d'Agricultura i Ramaderia, i s'ha acabat, també, la redacció del Decret de desenvolupament de la llei de la producció agrària ecològica.
La Generalitat de Catalunya, a través del Departament d'Agricultura, les universitats, la indústria agroalimentària i turística del país i bona part de la societat civil donen suport a la campanya "Cuina Catalana Patrimoni de la Humanitat, Candidatura UNESCO" per tal que tothom conegui un patrimoni que cal protegir i divulgar.